એક બીજો વિમાન વેચવા વાળો સામે આવ્યો તો તેને બતાવીને એ બાળકી તેની મા આગળ જીદ પણ કરવા લાગી, પરંતુ પૈસાના અભાવે તેની મમ્મીએ તેને એ વિમાન અપાવ્યું નહિ હોય, પરંતુ એ બાળકી પાછું વળીને એ વિમાનવાળાને જોવા લાગી, પાછું જોતા જ એની નજર પણ મારા હાથમાં રહેલા એ વિમાન ઉપર પડી અને ઘણીવાર સુધી ચાલતા ચાલતા તે બાળકી વળી વળીને મારા હાથમાં રહેલા એ વિમાનને જ જોઈ રહી હતી, મેં મારા ચાલવાની ઝડપ થોડી વધારી અને એ બાળકી પાસે પહોંચ્યો, એ મા-દીકરીની આગળ જઈને મેં એ બંને વિમાન બાળકીના હાથમાં આપ્યા, એના ચહેરા ઉપર પણ એક અલગ જ ખુશી તરી આવી, એની મમ્મીએ લેવા માટેની ના પાડી પરંતુ મેં કહ્યું: “મારે આ કોઈ કામના નથી, મેં તો કોઈની ખુશી માટે ખરીદ્યા હતા, અને કિસ્મત પણ જુઓ એ આ દીકરીની પણ ખુશીનું કારણ બની ગઈ.